Cuneiform Tablet CCT 2 19a (BM 113443)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma in-bi-IŠTAR-ma a-na ṣí-lá-{d}IŠKUR qí-bi-ma a-na-kam a-wa-tum i-na ba-ri-ni i-bi-ší-a-ma 2 ma-na KÙ.BABBAR i-na li-bi-a a-šur-be-el-a-wa-tim DUMU a-mu-ra i-dí-ma KÙ.BABBAR i-na kà-ni-is-KI ša-qá-lam qá-bi-a-kum a-ma-kam ki-ma a-šùr-be-el-a-wa-tim e-ru-ba-ni 2 ma-na KÙ.BABBAR a-na a-šùr-be-el-a-wa-tim dí-in ú na-áš-pè-er-tám ša ku-nu-ki-a li-qé a-sú-re-e a-ḫa-šu e i-dí-ma a-na 2 ma-na KÙ.BABBAR 4 ma-na KÙ.BABBAR i-ṣé-ri-a e il₅-qé-e ú šu-ma šu-ut KÙ.BABBAR lá e-ri-iš-kà a-ta-ma iḫ-da-ma KÙ.BABBAR dí-šu-um